pythainlp/thai-open-data-go-th huggingface dataset:
องุ่น พืชตระกูลเถากับผลองุ่นแสนอร่อย
องุ่น ภาษา อังกฤษ เรียกว่า Grape เป็นพืชตระกูลเถา ใช้ชีวิตด้วยการเลื้อยไปตามโครง แตกลูกออกหลานโดยเมล็ด ผลที่ได้จะมีหลายสีขึ้นอยู่กับพันธุ์ที่เราเลือกปลูก เนื้อผลมีน้ําเยอะ สายพันธุ์ส่วนใหญ่แล้วจะมีรสหวาน แต่ก็อาจพบรสเปรี้ยวได้ในบางพันธุ์เช่นกัน น้ําตาลที่ได้จากผลเป็นน้ําตางเชิงเดี่ยว จึงแทรกซึมเข้าสู่ร่างกายได้เร็ว ทําให้หลังจากรับประทานจะรู้สึกกระชุ่มกระชวยชัดเจน สรรพคุณ องุ่นเขียว ช่วยเสริมสร้างระบบความจํา หัวใจ และป้องกันมะเร็งต่อมลูกหมาก ลําไส้ใหญ่ และเต้านม ส่วนองุ่นแดงยังมีสรรพคุณเพิ่มเติมกว่านั้นคือ ช่วยเรื่องไขมันในเส้นเลือด มีคอลลาเจน ช่วยชะลอวัย ลดการตีบตันของเส้นเลือด และองุ่นอีกพันธุ์ที่นิยมนํามาทํา ไวน์ องุ่น คือองุ่นดํา ลูกเล็กแต่ปริมาณคับแก้ว เพราะช่วยลดน้ําหนัก มีกากใยสูง ให้พลังงานน้อย ขับสารพิษออกจากร่างกายได้ดี และอย่างช่วยเสริมสร้างความแข็งแรงและปริมาณของเกล็ดเลือด ทําให้คลายเตรียดได้ดี
ข้าวฟ่าง ธัญพืชที่มีสารต้านอนุมูลอิสระ
ข้าวฟ่าง เป็นเมล็ดธัญพืช ที่เกิดจากต้นหญ้าชนิดหนึ่ง อยู่ตระกูลเดียวกันกับต้นข้าวโพด ด้วยความที่เป็นหญ้าจึงมีการงอกและเจริญเติบโตได้อย่างรวดเร็ว ดังนั้นจึงทําให้เราพบว่าเกษตรกรเลือกปลูกต้นข้าวฟ่างเป็นพืชผสมผสานในการปลูกหลังนาสลับกับข้าวโพด
ไก่งวง ไก่เนื้อตัวโต
ไก่งวง เป็นหนึ่งในสัตว์เพื่อการค้าที่มีโอกาสทางการตลาดสูง เพราะนอกจากจะเลี้ยงไว้เพื่อขายเนื้อไก่แล้ว ยังสามารถเลี้ยงเพื่อเพาะพันธุ์ลูกไก่งวงขายให้แก่เพื่อนเกษตรกรด้วยกันครับ ข้อดีของการเลี้ยงไก่งวงคือมีขนาดตัวที่ใหญ่ ทําให้มีน้ําหนักเยอะ ขายได้ราคาดี ตัวที่โตเต็มที่สามารถขายได้ในราคาหลักพันบาท แต่เราจําเป็นต้องเลือกพ่อแม่พันธุ์แท้เป็นสิ่งแรก
มะขวิดกับการเกษตร
มะขวิด นับว่าเป็นผลไม้หายาก คงมีไม่กี่คนที่เคยได้ลองชิม ผลไม้ชนิดนี้เป็นพืชตระกูลเดียวกันกับมะนาวและมะตูม ต้นมะขวิดเป็นพืชยืนต้นผลัดใบ พบมากในป่าโซนเอเชียและทางตอนใต้ของอเมริกา แพร่พันธุ์ได้ดีในเขตร้อน ผลมะขวิดมีเปลือกไม้แข็งมาก ต้องทุบด้วยค้อนให้กะลาแตก แต่เนื้อผลด้านในกลับมีเนื้อนุ่ม รสเปรี้ยวอมหวาน กลิ่นหอมอ่อนๆ  ทานแล้วบํารุงร่างกาย มีวิตามินซีสูง นิยมนําไปแปรรูปเป็นน้ําผลไม้ที่อุดมวิตามินและยังนําเนื้อในผลมะขวิดมากวนทําเป็นแยม
หัวไชเท้า ปลูกง่ายและสามารถแปลรูปเพื่อเพิ่มมูลค่า
หัวไชเท้า ภาษาอังกฤษ เรียกกันว่า radish เป็นผักหัวที่จะพบเห็นได้โดยทั่วไป นิยมนํามาทําเป็น เมนู หัวไชเท้าดอง เกาหลี หรือ กิมจิ หัวไชเท้า ปัจจุบันในท้องตลาดเรายังพบเห็น หัวไชเท้าแดง และ หัวไชเท้าญี่ปุ่น อีกด้วย ถ้าเป็นเมนูแบบไทยๆ เรา ก็จะเป็น ต้มกระดูกหมู หัวไชเท้า ซดร้อนๆ กับข้าวสวย มีสรรพคุณ ในการรักษาบาดแผลในกระเพาะอาหาร โรคเกี่ยวกับลําไส้ใหญ่และตับ ลดความดัน จนถูกนํามาใช้เป็นตํารับยาพื้นบ้าน เพื่อใช้รักษาในแนวธรรมชาติบําบัดมาช้านาน
มะขามป้อม ขุมทรัพย์แห่งวิตามินซี
มะขามป้อม สรรพคุณ แก้กระหาย อุดมด้วยวิตามินซี แค่ทาน 1 ผลเล็กๆ ก็มีวิตามินซีเทียบเท่าส้มเขียวหวาน 1-2 ผล กันเลยล่ะครับ ว่ากันว่าเป็นพืชที่มีวิตามินซีสูงที่สุดและคงรักษาวิตามินซีได้นานนับปี ผู้คนในแถบเอเชียตะวันตกใช้รับประทานเพื่อบํารุงระบบความจําและการมองเห็น และส่งออกมะขามป้อมทั้งสด-แห้งและสกัดเข้มข้นเพื่อใช้เป็นสมุนไพรรักษาโรค เมืองไทยบ้านเรานั้นนิยมทําเป็น ยา น้ํา มะขามป้อม หรือ ยา แก้ ไอ มะขามป้อม ที่เราเห็นในร้านขายยาทั่วไป
ไส้เดือน สุดยอดนักย่อยสลาย
ไส้เดือน แม้จะเป็นสัตว์ไร้กระดูกสันหลัง ฝังตัวอยู่ในดิน ใครๆ เห็นก็พากันร้องยี้ แต่รู้ไหมครับ ว่าไส้เดือนเหล่านี้มีประโยชน์อย่างมาก เรียกว่าธรรมชาติสร้างไส้เดือนมาเพื่อเป็นสัตว์ช่วยพรวนดิน ช่วยย่อยสารอินทรีย์ในดินและทําให้ดินร่วนซุยและดินโปร่ง สวย ที่ไหนมีไส้เดือนเยอะ ที่นั่นมีความอุดมสมบูรณ์เลยล่ะครับ
ปลาคัง ปลาอีกชนิดที่ร้านอาหารต้องการ
ปลาคังลวกจิ้ม เป็นหนึ่งในเมนูที่เราจะพบเจอได้บ่อยในร้านอาหารหรู ที่มาพร้อมกับราคาที่ไม่ธรรมดา บางที่ก็เรียกว่า ปลากดคัง หรือ ปลาเคิง  เป็นปลาที่พบมากในแหล่งน้ําจืด มีความยาวตั้งแต่ 1 ฟุต ไปถึงเกือบ 2 เมตร น้ําหนักตัวเหยียบร้อยโลเลยครับ
หญ้าหนวดแมว สมุนไพรที่มีดอกสวยงาม
หญ้าหนวดแมว สรรพคุณ ไม่ใช่แค่ปลายหนวด อย่างที่รู้กันว่าศูนย์การแพทย์แผนไทยหลายแห่งนํามาเข้าเป็นยาสมุนไพรแผนไทย และแปรรูปเป็นหญ้านวดแมวบรรจุแคปซูล หรือทําเป็นแบบผง หรือชาไว้ใช้ชงดื่มก็ยังได้ สรรพคุณหลักๆ คือใช้เพื่อรักษาโรคนิ่วและโรคเกี่ยวกับทางเดินปัสสาวะ ที่มีผลวิจัยว่าช่วยได้จริงครับ ไม่ใช่แค่ปลูกเป็นไม้ประดับริมรั้วบ้านเท่านั้นนะครับ
เห็ดฟาง เติบโตได้โดยระบบอินทรีย์
เห็ดฟาง ภาษาอังกฤษ เรียกว่า Paddy Straw mushroom เป็นเห็ดสําหรับรับประทานเป็นอาหาร นิยมนํามาปรุงอาหารกันในหลายประเทศทั่วโลก โดยเฉพาะกลุ่มลูกค้าที่เน้นเรื่องของการลดไขมัน จะหันมาใช้เห็ดฟางเป็นสารอาหารหลักของมื้อ เพราะเห็ดพันธุ์นี้มีไขมันต่ํา และขณะเดียวกันก็มีโซเดียมน้อย เหมาะสําหรับคนที่ควบคุมระดับความดันและคนที่มีปัญหาโรคไตด้วย
มะพร้าว เรื่องราวของผลไม้บนปลายยอด
มะพร้าว เป็นผลไม้ที่คนไทยเรานํามาใช้ประโยชน์ในเชิงอาหารมาช้านาน ทั้งอาหารคาวหวาน ไทยแท้ ส่วนใหญ่จะมีส่วนผสมของมะพร้าวเสมอ และในปัจจุบันคนหนุ่มสาวก็หันมาสนใจใช้ น้ํามัน มะพร้าว เพื่อบํารุงสุขภาพกันด้วย อย่างที่เราได้เห็นกันว่า ในห้างร้านต่างๆ มีการนํา น้ํามัน มะพร้าว สกัดเย็น มาวางจําหน่ายกันแล้ว
ผักกูด ผักพื้นบ้านสรรพคุณมากมาย
ผักกูดเป็นผักพื้นบ้านที่ถูกขนานนามว่า “มหาอํานาจบ้านนา” เพราะผักชนิดนี้มีสรรพคุณมากมาย แต่ที่โดดเด่นที่สุดคงจะเป็นเรื่องของความคลีนและเป็นมิตรต่อสิ่งแวดล้อม ไม่ยอมมีชีวิตอยู่ท่ามกลางสารเคมี ที่ไหนมีสารเคมี ที่นั่นผักกูดจะไม่เจริญเติบโต และต่อจะให้แมลงมาก่อกวนก็ไม่สามารถสร้างความเสียหายให้ผักกูดได้ คือทนทานต่อแมลงมากครับ ในแง่ของสารอาหาร ก็มีสรรพคุณ บํารุงสายตา ไขข้อ ลดความดันโลหิต และลดปัญหาเลือดออกตามไรฟันอีกด้วย อุดมไปด้วยธาตุเหล็กและเบต้าแคโรทีนเลยครับ
เมล่อน ผลไม้หนึ่งในขุมทรัพย์ทองคํา
เมล่อนคือผลไม้ประเภทแตงชนิดหนึ่ง มีลวดลายบนพื้นผิวคล้ายตาข่ายแห ลายเส้นจะนูนขึ้นมาจากผิวเปลือกอย่างชัดเจน มีรสชาติหวาน กรอบ สีของเนื้อเมล่อนมีสีส้มหรือเหลือง ตามชนิดพันธุ์ มีทั้งตาข่ายส้ม ตาข่ายเขียว กาเลีย ฯลฯ ผลไม้ชนิดนี้เลือกปลูกกันได้ตามใจชอบกันเลยนะครับ เพื่อนๆ เกษตรมือใหม่ในกรุงเทพหลายท่านที่เพิ่งทดลองปลูกมักจะปลูกบนระเบียงบ้าง บนดาดฟ้าบ้างครับ เพราะปลูกได้ง่ายๆ ไม่ยากเลย แต่ถ้าปลูกแบบมืออาชีพกันจริงๆ คงต้องมีเรื่องของโรงเรือนเข้ามาอีกเรื่องครับ เพื่อให้ได้แตงที่มีคุณภาพ แต่ปลูกนอกโรงเรือนก็ได้ แต่ช่วงหน้าฝนอาจจะเจอกับภาวะต้นล้มบ้าง แต่ก็ไม่ต้องกังวลครับ เพราะเดี๋ยวก็ฟื้น ค่อยๆ ดูแลไปตามขั้นตอนครับ
การตอนกิ่ง เพื่อขยายพันธุ์ไม้
การตอนกิ่ง นั้น เป็นหนึ่งในเรื่องราวการเกษตรที่ได้รับการค้นหาบนอินเตอร์เน็ตจํานวนมากทีเดียว ทั้งที่คนส่วนใหญ่คุ้นเคยกับวิธีการขยายพันธุ์พืชแบบนี้ แต่ทุกวันก็ยังมีคนรักการเกษตรให้ความสนใจตลอด เราต้องยอมรับว่า การตอนกิ่ง นั้น ถือเป็นเทคนิคชั้นต้น ที่ผู้ประกอบ อาชีพเกษตรกร ควรรู้กันเลยล่ะครับ
ปลาตะเพียน ปลาน้ําจืดแสนอร่อย
ปลาตะเพียน เป็นปลาที่เราคุ้นหูมาตั้งแต่เด็ก เพราะในต่างจังหวัดจะนิยมนําปลาตะเพียนสานมาผูกเหนือเปลนอนเด็กเป็นโมบาย ให้เด็กมองงตาม โดยมีนัยยะหมายถึงความอุดมสมบูรณ์ เป็นการให้พรเด็กว่า เจ้าจงมั่งคั่งร่ํารวย เป็นการยืนยันว่า เราคนไทยผูกพันกับปลาตะเพียนมายาวนาน
เห็ดนางฟ้า อาหารขั้นเทพ โปรตีนสูง
เห็ดนางฟ้า เป็นหนึ่งในเห็ดที่ได้รับความนิยมของตลาด และมีโปรตีนสูง และยังมีกรดอะมิโนที่มีความจําเป็นต่อร่างกายของมนุษย์ ที่เราไม่สามารถผลิตขึ้นเองได้ และยังมีกรดอะมิโนอื่นๆ อีกด้วย โดยผู้บริโภคส่วนใหญ่ชอบทานเห็ดนางฟ้าเพราะว่าเนื้อแน่นและรสชาติดีกว่าเห็ดนางรม ทําให้เกิดเมนูมากมาย ทั้งต้ม ผัด แกง ยํา และ เห็ดนางฟ้าทอด
กุ้งก้ามกราม กุ้งน้ําจืดพันธุ์ยอดนิยม
กุ้งก้ามกราม คือ กุ้งน้ําจืดพันธุ์ยอดนิยมของไทย แต่ก่อนเราจะได้ยินเขาเรียกกันว่า กุ้งนาง หรือกุ้งกล้ามเกลี้ยง แต่ด้วยความที่มีการพัฒนาพันธุ์จนก้ามกุ้งแน่นและใหญ่ จึงกลายเป็นกุ้งก้ามกรามในปัจจุบันนี้ ในตลาดมีความต้องการซื้อกุ้งชนิดนี้สูง เพราะเป็นเมนูสัตว์น้ําที่คนไทยนิยมมากในทุกภาค และก็ยังสามารถเพาะเลี้ยงได้ในทุกภาคอีกด้วย ทําให้เกิดข้อได้เปรียบในเรื่องของต้นทุนการขนส่งที่ไม่สูงมาก เมื่อเทียบกับกุ้งทะเล
สะระแหน่ ผักสวนครัวปลูกง่าย
สะระแหน่ เป็นหนึ่งในผักสวนครัวรั้วกินได้ ที่หลายครัวเรือนจะปลูกไว้คู่บ้าน จนทําให้เพื่อนเกษตรกรมองข้ามผักหอมๆ ชนิดนี้ไปเลย ทั้งที่เป็นผักที่เราสามารถทําเป็นพืชผักเพื่อปลูกแบบผสมผสานกับพืชอื่นๆ ได้สบาย เพราะว่าปลูกง่ายและขายง่ายอีกต่างหาก เพื่อนๆ บางคนนํามาจัดเซ็ท เป็นผักเคียงลาบ ขายดีเป็นเทน้ําเทท่า จับเข้ากลุ่มกับผักแพรว ผักกาดขาว หรือกระหล่ําปลี ขายคู่กับน้ําพริกก็ได้รายได้ดีไม่น้อย เพราะคนสมัยนี้ทานผักมากกว่าข้าวกันแล้วครับ
แคนตาลูป ผลไม้ที่หวานอร่อย
แคนตาลูป ภาษาอังกฤษ เรียกว่า Cantaloupes หรือ muskmelons เป็นผลไม้ที่หวานอร่อยและชื่นชอบความร้อน แดดจัด ทําให้เติบโตได้ดีในภูมิอากาศแบบบ้านเรา สายพันธุ์ที่นิยมปลูกในบ้านเราส่วนใหญ่เป็นพันธุ์ลูกผสมจากไต้หวัน แต่พันธุ์ที่นิยมปลูกมากที่สุดคือพันธุ์ซันเลดี้ ที่มีผิวเปลือกแข็ง ทําให้ขนส่งได้สะดวก เราจะพบผิวเปลือกของแคนตาลูปมีทั้งแบบผิวเรียบและผิวที่มีลายเหมือนตาข่าย  ซึ่งราคาก็แตกต่างกันไป เพราะผิวลายจะหาได้ยากกว่า จึงทําให้ราคาแพงกว่าแบบผิวเรียบ
กระชาย พืชที่ถูกขนานนามให้เป็น โสมแห่งเมืองสยาม
รู้หรือไม่ครับว่า กระชาย ถูกขนานนามให้เป็น โสมแห่งเมืองสยาม ด้วยสรรพคุณที่ได้ด้อยไปกว่าโสมเกาหลีแม้แต่น้อย กระชาย ภาษาอังกฤษ เรียกหลายชื่อทั้ง Chinese ginger, Chinese keys หรือ Fingerroot สันนิษฐานว่าตั้งชื่อตามรูปทรงและแหล่งที่มาของพืช โดยมีวงศ์พืชเดียวกันกับขิงและกระเจียว
แก้วมังกร
แก้วมังกร ภาษาอังกฤษในโซนยุโรปและอเมริกา เรียกว่า Pitaya แต่คนรุ่นใหม่ๆ ก็เรียกว่า Dragon fruit โดยถือกันว่ามีถิ่นกําเนิดจาก Mexico ลักษณะภายนอกจะมีเปลือกเป็นสีชมพูเข้ม เนื้อในเป็นสีขาวหรือสีชมพูม่วงอมแดงหรือสีเหลืองแล้วแต่พันธุ์ เพราะมีการพัฒนาสายพันธุ์อย่างต่อเนื่อง
โหระพา
ผักชนิดหนึ่งที่เราพบเห็นในหลายเมนูอาหารบ้านเรา คือ โหระพา ทั้งผัด แกง ต้ม หรือแม้กระทั่งทานสดๆ แต่จะมีสักกี่คนกันครับที่สนใจกับสรรพคุณเด็ดดวง ที่ฝรั่งเขาสนใจในผักชนิดนี้กัน เอาง่ายๆ ครับ แค่ใบโหระพานะครับ มีเบต้าแคโรทีนสูงมากครับ โดยสารตัวนี้เขาใช้เพื่อป้องกันการเกิดโรคหัวใจ ในต่างประเทศเขาจะนํามาสกัดเป็น น้ํามันโหระพา กันครับ ใช้เพื่อขับลม ย่อยอาหาร หรือถ้านํามันไปใช้เป็นน้ํามันหอมระเหย ก็จะทําให้ ผ่อนคลาย จิตใจเยือกเย็นลง มีความสดชื่นมากขึ้น
มะม่วง อีกหนึ่งผลไม้ยอดนิยมของไทย
มะม่วง คือ ผลไม้ไทย แต่ใครไม่รู้ก็อาจจะงงงวย เพราะบางทีเราอาจจะเจอกับคําว่ามะม่วง มาพ่วงอยู่กับผลไม้ประเภทที่ไม่ใช่มะม่วง เช่น มะม่วงหาวมะนาวโห่ หรือ มะม่วงหิมพานต์ เป็นต้น แต่ถ้าคนไทยแท้แล้วละก็ พอพูดถึงผลไม้ชนิดนี้ ก็จะนึกถึง มะม่วงเบา มะม่วงแก้วขมิ้น มะม่วงมหาชนก กันไปโน่นเลย หรือถ้าเป็นนักชิม ละก็ คงคิดถึง มะม่วงน้ําปลาหวาน มะม่วงกวน มะม่วงแช่อิ่ม หรือ ข้าวเหนียว มะม่วง กันต่อเลย
มะปราง ผลไม้ต้านอนุมูลอิสระ
มะปรางผลไม้สีเหลืองนวลจางๆ แต่รสชาติแตกต่างกันสุดขั้วในแต่ละพันธุ์ โดยพันธุ์ที่เปรี้ยวจี๊ดจนแค่คิดน้ําลายสอ คือ  พันธุ์กาวาง ฟังชื่อแล้วต้องคิดตามเลยว่า อีกาจะมาจิกไปกิน ยังต้องปล่อยวางกันเลย ลดเปรี้ยวลงมาอีกนิดก็พันธุ์ มะปรางเปรี้ยว ตามชื่ออีกนั่นแหละครับ แม้จะสุกแล้วก็ยังคงความเปรี้ยวไว้ได้ และมาสับหว่างด้วยมะยงห่าง ที่เปรี้ยวๆ หวานๆ คละรสได้ดี  ส่วนที่หวานเกือบที่สุดคือ มะปรางหวาน ที่เรียกได้ว่า มีความหวานจัดแต่แอบซ่อนเปรี้ยวน้อยๆ และที่สุดของมะปรางหวาน ก็ต้องยกให้นางเอกตัวจริง มะยงชิด นั่นเอง
ใบบัวบก มีสรรพคุณแก้ช้ําใน
ใบบัวบก สมุนไพรฤทธิ์เย็น ชื่นชอบความชุ่มชื้น เลื่องชื่อเรื่องแก้ช้ําใน คนไทยเราใช้ทานสดๆ แนมกับน้ําพริกหรือคั่วกลิ้งไปถึงแกล้มกับลาบและผัดไทย ด้วยรสเฝื่อนหวาน ช่วยให้เจริญอาหารดีนัก เวลาอากาศร้อนๆ ได้จิบน้ําใบบักบก ระงับความหระหาย เย็นชื่นใจทีเดียว
การปลูกผักบุ้งไฮโดรโปนิกส์
ลําพังแค่ได้ยินคําว่าผักบุ้ง เพื่อนๆ เกษตรกรคงคิดถึงเมนู ผัด ผักบุ้ง ขึ้นมาทันที จะมีซักกี่คนจะคิดถึงรายได้เสริมที่เกิดขึ้นจากผักชนิดนี้กันครับ
ฮอร์โมนไข่ ของที่ต้องมีสําหรับการทําเกษตรอินทรีย์
ฮอร์โมนไข่ นับเป็นหนึ่งในของที่ต้องมีสําหรับการทําเกษตรอินทรีย์  เพราะเป็นปุ๋ยชั้นเยี่ยมไม่ต้องหมักให้ซับซ้อนกินเวลา กินพื้นที่ แต่ให้ธาตุอาหารสมบูรณ์ ฮอร์โมนไข่ คือ การนําไข่สดมาผสมจุลินทรีย์และน้ําตาลให้เข้ากันและหมักไว้ กลายเป็นชีวภัณฑ์ สําหรับการเกษตรอย่างดีเลยครับ โดยทั่วไปเพื่อนๆ เกษตรกร ก็จะนําฮอร์โมนไข่ไปใช้ร่วมกับฮอร์โมนนมสด เพื่อเสริมการออกฤทธิ์บํารุงผลผลิต
ไก่แจ้ ไก่สวยงามน่าเลี้ยง
ไก่แจ้เป็นไก่พื้นบ้านที่มีขาสั้น แต่ด้วยลักษณะที่สวยงาม จึงเป็นที่นิยมนําไปเลี้ยง เกษตรกรหลายคนก็หันมาเลี้ยงเป็นอาชีพหลัก เพราะว่ามีราคาขายที่สูงกว่าพันธุ์ไข่หรือพันธุ์เนื้อมาก โดยราคาที่ซื้อขายกันเป็นพันเป็นหมื่นบาทกันเลยครับ
จุลินทรีย์สังเคราะห์แสง ดีจริงหรือ
วันนี้มาชวนคุยแบบศัพท์แสงไฮโซกันครับ จุลินทรีย์สังเคราะห์แสง คือ เรื่องธรรมชาติครับ ไม่ได้หายากเยนอะไร เพราะคือแบคทีเรียที่เราใช้เพื่อบําบัดน้ําเสียนั่นแหละครับ และยังเป็นอาหารอันโอชะของ กุ้ง หอย ปู ปลา อีกด้วย ด้วยความที่มีคุณสมบัติดีเยอะ เราก็เลยนํามาใช้ประโยชน์ในการทําการเกษตรเสียเลยไงล่ะครับ ทั้งใช้ปรับสภาพดิน เร่งการดูดซึม ปรับธาตุอาหาร เพิ่มผลผลิต ป้องกันโรคพืช
ปลาดุก เลี้ยงพันธุ์ไหน อย่างไรดี
พูดถึงปลาดุก เพื่อนๆ เกษตรคงนึกถึงเมนูปลาดุกต่างๆ ไม่ว่าจะเป็น ปลาดุกฟู ปลาดุกย่าง ปลาดุกร้า หรือ ปลาดุกผัดฉ่า กันขึ้นมาเลยใช่ไหมครับ ก็เมนูปลาดุก มันชวนรับระทานกันจริงจังครับ ดังนั้นผมเลยจะมาชวนเพื่อนๆ เลี้ยงปลาดุกขายครับ ทีนี้ก็ต้องมาเริ่มต้นคิดว่าเราจะขาย ปลาดุกทะเล ปลาดุกอุย หรือ ปลาดุกรัสเซีย กันดี
ดอกอัญชัน เพชรสีน้ําเงินแห่งสมุนไพรไทย
ดอกอัญชันนอกจากบํารุงสายตาและบํารุงเส้นผมอย่างที่เรารู้ๆ กันดีอยู่แล้ว ยังมีสรรพคุณหลากหลายที่เป็นผลมาจากแอนโทไซยานินที่เป็นสารในดอกที่ช่วยต้านอนุมูลอิสระ ลดรอยตีนกา สลายลิ่มเลือด เพิ่มการหมุนเวียนในกระแสโลหิต ไปจนถึงลดไข้ แก้หอบหืด และถ้ายุคโบราณในบางบ้านเขาจะใช้ดอกอัญชันวาดคิ้วให้เด็กให้คิ้วเข้มคม
กระเทียม สมุนไพรชั้นยอด ปลูกง่าย แปรรูปทํากําไรงาม
กระเทียมสุดยอดสมุนไพรที่เราจะชวนอ่านในวันนี้ เราจะคุยกันกว้างๆครับ เพราะจุดที่สร้างกําไรได้มากสุดของการเกษตรกรรม ไม่ใช่แค่เพียงการผลิตให้ได้ผลผลิตเยอะ ต้นทุนต่ําเท่านั้น แต่ที่พีคสุดคือต้องแปรรูปเป็น เห็นช่องตลาดครับ
มะยงชิด ผลไม้ที่ราคาดี
เคยมั้ยครับ เดินเข้าครัวไปเห็นผลไม้ลูก รีๆ สีเหลืองๆ นึกว่าไข่ไก่ ต้องเข้าไปดูใกล้ๆ ถึงจะดูออกว่าคือ มะยงชิด จนแปลกใจว่า มะปรางอะไรจะลูกใหญ่ขนาดนี้ จนบางครั้งก็ชวนสงสัยว่า ผลไม้ 2 ชนิดนี้แตกต่างกันอย่างไรนะครับ
เกษตรพอเพียง เพื่อเศรษฐกิจแบบเพียงพอ
เกษตรพอเพียง คือการทําเกษตรกรรมโดยน้อมนําเอาพระราชดําริ ของสมเด็จพระเจ้าอยู่หัวรัชกาลที่ 9 ที่ได้พระราชทานเกี่ยวกับเศรษฐกิจพอเพียงเอาไว้ เพื่อให้ประชาชนก้าวทีละก้าว เริ่มจากพอเพียงแล้วจึงขยายผลต่อไป โดยการใช้ชีวิตแบบพออยู่พอกิน และระมัดระวังไม่ให้เกิดผลเสียหายแก่ผู้อื่น ด้วยการใช้ความรู้ผนวกเข้ากับคุณธรรม ซึ่งแนวพระราชดํารินี้ ทําห้ประชาชนคนไทยน้อมนํามาเป็นแนวทางในการใช้ชีวิต
ดอกทานตะวัน ปลูกเอาน้ํามันทํารายได้ดี
ดอกทานตะวัน เป็นไม้ดอกที่ไม่ได้มีแค่ความงามของสีเหลืองจัดจ้าน แต่ยังมีน้ํามันเยอะมาก จนถูกจัดอันดับเป็นพืชที่ให้น้ํามัน Top 5 กันเลยครับ ความน่าสนใจของดอกไม้ชนิดนี้คือความมีประโยชน์รอบด้าน จะปลูกทําสวยในบ้าน จะปลูกเป็นทุ่งให้บานเพื่อต้อนรับนักท่องเที่ยวก็ได้ และยังนําผลผลิตมาแปรรูปเป็นขนมเป็นอาหารเสริมและเครื่องสําอาง และยังสามารถเอามาสกัดทําน้ํามันได้ด้วย ด้วยประโยชน์ที่มากมายขนาดนี้ เลยทําให้มีความต้องการในตลาดสูงมาก คราวนี้เพื่อนๆ เกษตรกรเริ่มมองเห็นโอกาสกันละยังครับ
การเลี้ยงกบนา
กบ นับว่าเป็นอาหารป่าที่คนส่วนใหญ่ทานกันได้ ด้วยเนื้อที่นุ่มและความกรุบกรอบของกระดูกที่เคี้ยวได้สบายๆ ทําให้กบนาที่มีอยู่ไม่เพียงพอกับความต้องการเหล่านักบริโภค และไม่ใช่แค่ในประเทศไทยนะครับ ที่นิยมทานกบ ผมแอบไปส่องในเว็บอาหารที่อเมริกา ก็เห็นหลากเมนูจากกบ จนที่โน่นเขาก็เริ่มหันมาทําฟาร์มกบกันนะครับ
ไก่พม่า
วันนี้ผมจะมาชวนอ่านเรื่องการเลี้ยงไก่ครับ แต่ไม่ใช่ไก่เนื้อหรือไก่ไข่ แต่วันนี้จะมาเขียนถึงเรื่องไก่ชนพันธุ์ไก่พม่า เผื่อเพื่อนๆ เกษตรกรจะสนใจทําฟาร์มไก่ชนพันธุ์นี้กันครับ เพราะไก่พม่านั้นกําลังมีราคาดีทีเดียวครับ เพราะเพิ่งเข้ามาสู่ตลาดบ้านเราไม่นานครับ
รถเกี่ยวข้าว
รถเกี่ยวข้าวคือเครื่องจักรกลการเกษตร ที่เป็นเครื่องมือสําคัญที่ช่วยให้เกษตรกรทํางานได้เร็วขึ้น โดยเฉพาะในฤดูกาลเก็บเกี่ยวข้าว ซึ่งแต่ก่อนเราจะใช้วิธีการเกี่ยวข้าวด้วยมือ โดยการลงแขกช่วยกัน แต่ปัจจุบันจํานวนเกษตรกรมีน้อย แม้จะรวมกลุ่มกันเพื่อลงแขก ก็ยังไม่สามารถจะเก็บเกี่ยวข้าวได้ทันเวลา รวมทั้งขาดแคลนแรงงานที่จะมารับจ้างเกี่ยวข้าวด้วย
ปลาชะโด ยอดนักล่า
ปลาชะโด เป็นปลาที่หายาก และเป็นหนึ่งในปลาที่นักตกปลาตามล่ากันอยู่ เพราะปลาชนิดนี้เป็นปลาที่ชอบปลีกวิเวก ชอบความเงียบและสงบ มักจะพบได้ในเขื่อนหรือฝายใหญ่ น้ําต้องใสและลึกเท่านั้นถึงจะเจอ
ขิง สมุนไพรฤทธิ์ร้อน
เมื่อคิดถึงภาพผักสวนครัวแบบไทยๆ เราต้องเห็นภาพขิงอยู่ในนั้นแน่นอน ก็เพราะขิงจัดเป็นสุดยอดสมุนไพรและยาอายุวัฒนะที่หาง่ายที่สุดชนิดหนึ่ง อันดับแรกที่หลายคนชอบกินขิงกันก็เพราะมีส่วนช่วยลดความอ้วนได้ โดยเฉพาะน้ําขิง ก็เพราะขิงมีฤทธิ์ร้อน เมื่อกินเข้าไปความร้อนจะเข้าไปช่วยเผาผลาญพลังงานในร่างกายได้ดีขึ้น ในกรณีที่ร่างกายของเราอุณหภูมิต่ําลง การดื่มน้ําขิงเข้าไปยังช่วยปรับอุณหภูมิในร่างกายให้ปกติ ช่วยเผาผลาญไขมันส่วนเกินออกไปได้มาก
หญ้าหวาน
เรารู้กันดีอยู่แล้วว่า ความหวานเป็นบ่อเกิดของโรคบางชนิด เช่นเบาหวาน โรคอ้วน เป็นต้น ทําให้พวกเราต้องรีบใส่ใจและหาตัวช่วยที่จะใช้แทนน้ําตาล และหนึ่งในสมุนไพรที่ทรงคุณภาพที่ให้ความหวานยิ่งกว่าน้ําตาล แต่มีค่าพลังงานอาหารต่ําก็คือ หญ้าหวาน หรือที่ฝรั่งเรียกกันว่าสเตเวีย (Stavia)
การปลูกมะนาว
มะนาวเป็นสมุนไพรที่ปลูกไม่ยาก แต่การจะทําให้ได้ผลผลิตสูงก็ไม่ใช่เรื่องง่าย ทั้งนี้ทั้งนั้นขึ้นอยู่กับการวางแผนการปลูกตั้งแต่ต้น  หากเราวางแผนดี ผลผลิตย่อมมีให้เราทํายอดขายได้ทั้งปีเช่นกันครับ สิ่งสําคัญคือเราต้องเข้าใจสภาพพื้นที่ในการปลูกมะนาว ว่ามะนาวชอบดินร่วนปนทรายเพื่อจะได้ระบายน้ําได้ง่ายครับ เน้นเป็นดินร่วนซุยที่มีปุ๋ยคอกปุ๋ยหมักผสมอยู่ในปริมาณที่สูงนะครับ เรื่องระบบชลประทานก็เป็นเรื่องสําคัญนะครับ
ว่านหางจระเข้ สมุนไพรพันปี
เราต่างรู้ดีว่า เจ้าสมุนไพรใบแหลมยาวที่แสนหนาอุ้มน้ําเจลไว้เต็มเปี่ยม ที่ชื่อว่านหางจระเข้นี้มีประโยชน์นานัปการ ทั้งใช้กันสดๆ และถูกนําไปผสมในเครื่องสําอางบํารุงผิวต่างๆ ในเชิงการแพทย์ยังพบว่า ว่านตัวนี้ มีฤทธิ์ต้านแบคทีเรียและช่วยสมานผิวได้อย่างดี โดยเฉพาะพวกแผลไฟไหม้ น้ําร้อนลวกต่างๆ และยังมีสรรพคุณอื่นๆ อีกไม่น้อยเลยทีเดียว เมื่อมีคุณสมบัติเด่นเยอะแยะ สิ่งที่ตามมาคือว่านหางจระเข้กําลังเป็นที่ต้องการของตลาด จึงเป็นเรื่องน่าสนใจที่เราจะมาคุยเรื่องลู่ทางการทําฟาร์มว่านชนิดนี้กันครับ
จระเข้....เลี้ยงอย่างไรไม่ให้....ขาดทุน
จระเข้เป็นสัตว์ที่มีฉายาว่าราชาแห่งผืนน้ํา ด้วยความที่เป็นสัตว์เลื้อยคลานที่มีลําตัวใหญ่โตที่สุด ปัจจุบันผลิตภัณฑ์จากจระเข้เป็นที่นิยมอย่างแพร่หลาย ทั้งหนังจระเข้ที่นํามาใช้ประโยชน์ได้หลากหลาย และยังเนื้อจระเข้ที่อร่อยถูกลิ้นคนหลายสัญชาติ ทําให้กลายเป็นโอกาสทองของพี่น้องเกษตรกรไทยในการทําการเพาะเลี้ยงสัตว์ชนิดนี้ โดยจระเข้นั้นจะถูกแบ่งเป็น จระเข้น้ําเค็มและน้ําจืด ซึ่งส่วนใหญ่บ้านเรานิยมเลี้ยงพันธุ์น้ําจืดครับ หรือในท้องตลาดก็จะเรียกกันว่า จระเข้พันธุ์ไทยนั่นเอง
เกษตรทฤษฎีใหม่ คืออะไร ทําอย่างไร ใครรู้บ้าง
คงคุ้นหูกันมามากกับเรื่องปรัชญาเศรษฐกิจพอเพียงตามแนวพระราชดําริของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร  ที่พวกเราชาวไทยน้อมนํามาปฏิบัติในชีวิตจริง แต่พอพูดถึงเกษตรทฤษฎีใหม่หลายคนอาจจะเคยผ่านหู แต่อาจจะยังไม่รู้ว่าคืออะไรกันนะครับ
ว่าด้วยเรื่องใบกะเพรา และใบกะเพรา
ก่อนจะเริ่มเรื่องการเพาะปลูกและการใช้ประโยชน์ เราคงต้องมาตกลงกันครับ ว่า ตกลงจะเป็น ใบกะเพรา หรือใบกะเพรา กันแน่  ถ้าจะให้ถูกต้องตามหลักภาษาก็ต้องเรียกว่า “ใบกะเพรา” กันนะครับ แต่จะอย่างไรก็ตามพอถึงพืชชนิดนี้เราก็คิดถึงกลิ่นทะลวงโลก ที่ชวนจามขึ้นมาทันทีกันเลยนะครับ นอกจากนํามาปรุงอาหารให้ได้กลิ่นจัดจ้านแล้ว ยังสามารถนํามาใช้เพื่อเป็นสมุนไพรในครัวเรือนกันได้ด้วย
ด่างทับทิม
ด่างทับทิม คือสารเคมีที่มีลักษณะเป็นผลึกคริสตัลเล็กๆ สีม่วง เมื่อนํามาละลายในน้ําแล้ว น้ําจะมีสีออกชมพูเข้มจนถึงม่วงเข้ม ขึ้นอยู่กับความเข้มข้นของปริมาณด่างทับทิมต่อปริมาณน้ํา ด้วยความที่สารเคมีชนิดนี้มีความเป็นด่างอ่อนๆ จึงถูกนํามาใช้ประโยชน์หลายอย่าง และสิ่งหนึ่งที่พวกเราคุ้นเคยก็คือ การนํามาล้างทําความสะอาดผักผลไม้สด รวมทั้งเนื้อสัตว์ เป็นการฆ่าเชื้อโรคและชําระสารเคมีปนเปื้อน และเกษตรกรผู้เลี้ยงปลายังนํามาใช้ในการล้างบ่อปลา เพื่อฆ่าเชื้อแบคทีเรียและเชื้อโรคต่างๆ อีกด้วย
ผักชีลาว
ผักชีลาว สรรพคุณ มากมาย ทั้งราก ใบ ใช้ประโยชน์ได้ทั้งนั้น โดยส่วนใหญ่เราจะเห็น พวกเรานํา ผักชีลาว กินดิบ คู่กับเมนู ลาบ ยํา แต่บางครั้งก็เห็นไปต้มอยู่ในแกงอ่อม ห่อหมกปลา ก็มี เพราะกลิ่นที่เป็นเอกลักษณ์เฉพาะตัว และช่วยฆ่ากลิ่นคาวปลาได้ดี ทําให้หลายเมนู ขาดผักชีลาวไม่ได้ ขาดเมื่อไร จะทําให้เรารู้สึกว่าเมนูนั้นไม่สมบูรณ์กันเลยทีเดียว
มะระขี้นก สมุนไพรมากประโยชน์
มะระขี้นก พืชที่เป็นหนึ่งในพืชที่ขมสุดๆ มีผลรีๆ ยาวๆ มีตะปุ่มตําป่ํา และมีขนนิดหน่อย ตอนดิบจะมีสีเขียวเข้ม และพอแก่ก็จะเริ่มสีจางลงเป็นเหลืองส้มอมแดง เรามักจะได้ยินเรื่องฤทธิ์ทางยาของสมุนไพรตัวนี้มาหลากหลายด้าน ที่สําคัญคือสามารถนํามาใช้ทางการแพทย์ได้ เช่น ลดไข้ ลดการอักเสบ ช่วยเจริญอาหาร กําจัดอนุมูลอิสระ และลดระดับน้ําตาลในเลือด ผลดิบของมะระขี้นกมีฤทธิ์น่าสนใจหลายอย่าง โดยเฉพาะการลดระดับน้ําตาล มะระขี้นกมีรสชาติขมทานยาก ซึ่งในปัจจุบันมีการนําส่วนต่าง ๆ ของมะระขี้นกมาแปรรูป ทั้งในรูปการอัดเม็ด การบรรจุแคปซูล เป็นเครื่องดื่ม และชาสมุนไพร ส่งผลให้ด้านการตลาดของมะระขี้นกขยายกว้างมากขึ้น แต่ยังมีผลผลิตไม่เพียงพอต่อการแปรรูป ผมเลยมาชวนคุยเรื่องโอกาสการปลูกมะระขี้นกเพื่อขายกันครับ
รถไถเดินตาม เครื่องจักรกลสําคัญทางการเกษตร
รถไถเดินตาม นับเป็นเครื่องจักรกลทางการเกษตร ที่เราคุ้นเคยกันมานาน ในยุคก่อนต้องถือว่า เป็น นวัตกรรมการเกษตร ที่มาแทนที่การใช้สัตว์ประเภทวัวและกระบือที่เราเทียมคราดไถนาครับ นําเอาเครื่องจักรมาใช้แทนแรงงานสัตว์ ถือเป็นอุปกรณ์ที่สําคัญในการประกอบอาชีพเกษตรกรเลย ส่วนใหญ่เครื่องจักรตัวนี้จะผลิตในประเทศไทย โดยใช้กลไกง่ายๆ ปรับให้เหมาะกับหน้างานและภูมิประเทศของไทยเราได้ดีกว่ารถไถเดินตามที่นําเข้ามาจากต่างประเทศ
ตุ่น จากสัตว์ศัตรูพืชสู่สัตว์เลี้ยง
ตุ่น ภาษาอังกฤษ เรียกว่า Eastern mole เป็นสัตว์ที่รูปร่างคล้ายหนูอ้วนๆ เลี้ยงลูกด้วยนม มีขนปุกปุยปกคลุมดวงตาจนเราแทบจะมองไม่เห็นตาของตุ่นกันเลย ลําตัวปกคลุมด้วยขนที่ไม่ยาวนัก สีน้ําตาลเข้มเกือบดํา สัตว์ตระกูลนี้มี 2 ชนิดที่พวกเรามักจําสับวนกัน คือ ตุ่น กับ อ้น ซึ่งจริงๆ เป็นสัตว์ที่ชั้นในการแทะเหมือนกัน แต่มีขนาดลําตัวที่แตกต่างกันไป โดยเมื่อนํามาวางเทียบกันจะเห็นได้ชัดว่าตุ่นมีลําตัวที่เล็กกว่าและมีสีขนที่เข้มกว่าอ้น โดยปัจจุบัน ทั้ง ตุ่น และ อ้น กลายเป็นสัตว์เศรษฐกิจชนิดใหม่ ที่เกษตรกรหลายคนให้ความสนใจในการนํามาเลี้ยง จากที่แต่ก่อนเราจะจับไปเชือดซะหมด เพราะตุ่นเหล่านี้ชอบเข้าไปทําลายพืชพันธุ์ในสวนในไร่ของเรานั่นเอง
ดอกปีบ ดอกไม้มากสรรพคุณ
ดอกปีบ คือดอกไม้ของต้นกาสะลอง บ้างก็เรียกว่าต้นปีบ ต้นไม้ชนิดนี้จัดเป็นต้นไม้พันธุ์สูง มีดอกเล็กๆ สีขาว ลักษณะคล้ายลําโพงเล็กๆ ทรงยาว มีกลิ่นหอม และบานตอนกลางคืน โดยพันธุ์ที่พบในเขตเอเชียจะแตกต่างจากพันธุ์ฝั่งยุโรปหรืออเมริกากันนะครับ
เพลี้ย เรื่องน่าเพลียของเกษตรกร
อาจจะเพราะชื่อ “เพลี้ย” เลยทําให้ตัดไม้โทออกไปจะรู้สึกเพลียใจได้ง่ายๆ เพราะเจ้าแมลงตัวจิ๋ว ปากจู๋ สีกลืนกับใบไม้เหล่านี้ คือศัตรูพืชตัวฉกาจ ที่มาพร้อมฤทธิ์ระดับพระกาฬ จนผู้ปะกอบ อาชีพเกษตรกร มากมายผวา เพราะความสามารถทําลายล้างสูงมาก เรียกว่าพืชตายไปไร่ ล่มสลายกันเป็นสวนเลย
รถไถนา สารพัดประโยชน์
รถไถนาเป็นรถที่ถูกนํามาในการเกษตรมาช้านาน เริ่มจากการนํามาใช้ประโยชน์เพื่อการไถปรับหน้าดิน พรวนดิน แต่ยิ่งนับวันก็มีการเสริมประโยชน์เข้ามา ไม่ว่าจะเป็น ใช้ในการหว่านปุ๋ย หรือตัดแพ้วถางกอไม้ต่างๆ รถไถนาคือเครื่องจักรที่ถูกนํามาใช้แทนแรงงานวัวควาย โดยเฉพาะรถไถแบบเดินตาม ที่ผลิตขึ้นมาในประเทศไทยเราเอง ราคาจับต้องได้ และเป็นที่นิยมของเพื่อนเกษตรกร สามารถนํามาใช้งานในพื้นที่เพาะปลูกได้สารพัดด้าน ไม่ว่าจะใช้ในการเตรียมดิน ก่อนปลูก หรือใช้เป็นรถลากอุปการณ์เครื่องมือต่างๆ หรือใช้ลากจูงผลผลิตจากที่แปลงเกษตรสู่ยุ้งฉาง เรื่อยไปจนถึงนําไปใช้ในการฉุดกําลังของเครื่องสูบน้ําเข้าแปลงเกษตรอีกด้วย
แตงโม ผลไม้เงินล้าน ปลูกแล้วรายได้สุดปัง
ปลูกแค่ 60 วัน กําเงินแสนกันไปหลายราย หอมหวานชื่นใจ ทั้งเนื้อผลไม้และผลกําไรของเพื่อนเกษตรกร แตงโมเป็นไม้เถา ปลูกง่าย ตามสไตล์ไม้ล้มลุก สามารถปลูกได้ถึงปีละ 3 รอบ โดยส่วนใหญ่นิยมปลูกสลับกับผลผลิตพืชประเภทอื่นๆ แบบไร่นาสวนผสม  แม้ว่าแตงโมจะสามารถปลูกได้ในดินทั่วไป แต่จะให้ผลผลิตดีที่สุดในดินร่วนปนทราย ที่ระบายน้ําได้ดี เพราะแตงโมไม่ชอบน้ําขัง
วิธีการปลูกสมุนไพร ฟ้าทะลายโจร
วันนี้เราจะมาเล่าถึงวิธีการปลูกสมุนไพรที่กําลังเป็นที่โจษจันและนิยมกันสุดๆ  ซึ่งก็คือฟ้าทะลายโจรสุดขมที่มีสารพัดประโยชน์ทางยา เพื่อนๆ เกษตรกรจะปลูกไว้ใช้ทานเองเป็นต้นสมุนไพรยาประจําบ้าน หรือจะทําเป็นสวนไว้แปรรูปเป็นตัวยาสมุนไพรก็ทําได้
การเลี้ยงเป็ดไข่ เพื่อให้ได้ไข่เป็ด
อย่างที่รู้กันครับว่าไข่เป็ดมีโปรตีนสูง และด้วยขนาดที่ใหญ่กว่าไข่ไก่ เลยยิ่งให้สารอาหารต่างๆ สูงกว่า และจุดเด่นอีกอย่างหนึ่งคือ ไข่เป็ดมีสีสวย ทําให้คนนิยมนําไปทําอาหารทั้งอาหารคาวและอาหารหวาน จนทุกวันนี้ไข่เป็ดมีน้อยกว่าความต้องการของตลาดกันแล้ว เลยกลายเป็นโอกาสที่ดีสําหรับเพื่อนๆ เกษตรกรสายเลี้ยงครับ  ใครชอบเลี้ยงสัตว์ปีก คงต้องหันมาศึกษาเรื่องการเลี้ยงเป็ดไข่กันครับ
มือใหม่หัดปลูกทุเรียนให้ได้ผล
ราชาแห่งผลไม้ ที่เกษตรกรพื้นทีไหนๆ ก็อยากปลูก และเป็นผลไม้ที่ปลูกได้ในหลายพื้นที่ ไม่ว่าจะเป็นหมอนทองเมืองนนท์ หลง-หลินลับแล อุตรดิตถ์ นกหยิบจันทบุรี ทุเรียนภูเขาไฟ ศรีสะเกษ ทุเรียนป่าละอู ประจวบฯ หรือพันธุ์สาลิกา พัทลุง เกินกว่าจะเอ่ยชื่อได้หมดครับ สรุปแล้วคือปลูกได้หลายพื้นที่ครับ แล้วแต่พันธุ์
การปลูกมะเขือเทศในกระถาง
วันนี้จะมาแนะนําวิธีการปลูกมะเขือเทศไว้รับประทานกันแบบง่าย ๆ เพียงแค่มีพื้นที่ให้ตั้งวางกระถางที่ใช้ปลูกเท่านี้ก็เพียงพอแล้วครับ โดยจะเริ่มตั้งแต่วิธีการเพาะเมล็ดการปลูกเลี้ยง จนถึงมีลูกให้เก็บรับประทานได้ครับ
กล้วย ....เรื่องกล้วยๆ ของการปลูกกล้วยหอมทอง
การปลูกกล้วยขายนั้น เพื่อนเกษตรกรบางคนบ่นว่าราคาตก แต่โพสต์นี่เราจะมาเล่าเคล็ดลับของการปลูกกล้วยแล้วขายได้ราคาดีด้วยการเน้นคุณภาพ คัดเกรดผ่าน ส่งออกฉลุยกันครับ
ลําไย ปลูกอย่างไร ให้ได้ผลงาม
การปลูกลําไยนั้น ไม่ใช่แค่โยนเมล็ดพันธุ์แล้วปล่อยให้งอกกันเองง่าย ๆ นะครับ การทําการเกษตร ก็ต้องใส่ใจรายละเอียดกันหน่อยครับ เราต้องดูทั้งพื้นที่ในการปลูก ดินที่ใช้ น้ําที่จะนํามารด เรื่อยไปจนถึงการกําจัดศัตรูพืช การตัดแต่งกิ่งและเก็บเกี่ยวผลลําไยกันเลยครับ